CELEX: 31983R0984
Language: el
Date: 1983-04-26 00:00:00
Title: Κανονισμός (ΕΟΚ) αριθ. 984/83 της Επιτροπής της 26ης Απριλίου 1983 για παρέκκλιση από ορισμένες διατάξεις του κανονισμού (ΕΟΚ) αριθ. 2042/75 όσον αφορά τη διάρκεια ισχύος ορισμένων πιστοποιητικών εισαγωγής στον τομέα των σιτηρών

Avis juridique important

|

31983R0984

Κανονισμός (ΕΟΚ) αριθ. 984/83 της Επιτροπής της 26ης Απριλίου 1983 για παρέκκλιση από ορισμένες διατάξεις του κανονισμού (ΕΟΚ) αριθ. 2042/75 όσον αφορά τη διάρκεια ισχύος ορισμένων πιστοποιητικών εισαγωγής στον τομέα των σιτηρών  

Επίσημη Εφημερίδα αριθ. L 110 της 27/04/1983 σ. 0010 - 0010

***** ΚΑΝΟΝΙΣΜΟΣ (ΕΟΚ) αριθ. 984/83 ΤΗΣ ΕΠΙΤΡΟΠΗΣ  της 26ης Απριλίου 1983  για παρέκκλιση από ορισμένες διατάξεις του κανονισμού (ΕΟΚ) αριθ. 2042/75 όσον αφορά τη διάρκεια ισχύος ορισμένων πιστοποιητικών εισαγωγής στον τομέα των σιτηρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1451/82 (2), και ιδίως το άρθρο 12 παράγραφος 2 και το άρθρο 15 παράγραφος 5,  Εκτιμώντας:  ότι ο κανονισμός (ΕΟΚ) αριθ. 2042/75 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 537/83 (4), καθορίζει στο άρθρο 8 τη διάρκεια ισχύος των πιστοποιητικών εισαγωγής στον τομέα των σιτηρών·  ότι η εφαρμογή νέων συντελεστών για τον καθορισμό του μεταβλητού στοιχείου της εισφοράς από την έναρξη της περιόδου εμπορίας 1983/84, για τα προϊόντα που υπάγονται στις διακρίσεις 23.02 Α Ι α) και 23.02 Α ΙΙ α) του Κοινού Δασμολογίου, υπάρχει κίνδυνος να επιφέρει διαταραχές στις συναλλαγές εφόσον διατηρηθεί το σημερινό καθεστώς ισχύος των πιστοποιητικών εισαγωγής· ότι πρέπει, ως εκ τούτου, να περιοριστεί μέχρι τις 31 Ιουλίου 1983 η διάρκεια ισχύος των πιστοποιητικών εισαγωγής που αφορούν τα προϊόντα αυτά, όταν αυτά τα πιστοποιητικά περιλαμβάνουν προκαθορισμό της εισφοράς·  ότι πρέπει να καταργηθεί ο κανονισμός (ΕΟΚ) αριθ. 881/83 της Επιτροπής της 14ης Απριλίου 1983 περί αναστολής του προκαθορισμού των εισφορών για τα πίτυρα (5), δεδομένου ότι ο κανονισμός αυτός είχε θεσπιστεί εν αναμονή αυτών των διατάξεων·  ότι η Επιτροπή Διαχειρίσεως Σιτηρών δεν διατύπωσε γνώμη στην προθεσμία που τέθηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από το άρθρο 8 του κανονισμού (ΕΟΚ) αριθ. 2042/75, η περίοδος ισχύος των πιστοποιητικών εισαγωγής για τα προϊόντα που υπάγονται στις διακρίσεις 23.02 Α Ι α) και 23.02 Α ΙΙ α) του Κοινού Δασμολογίου και περιλαμβάνουν προκαθορισμό της εισφοράς, λήγει στις 31 Ιουλίου 1983.  Η παρέκκλιση αυτή εφαρμόζεται στα πιστοποιητικά τα οποία έχουν ζητηθεί κατά την έννοια του άρθρου 14 του κανονισμού (ΕΟΚ) αριθ. 3183/80 της Επιτροπής (6) από την ημερομηνία ενάρξεως ισχύος του παρόντος κανονισμού μέχρι τις 31 Ιουλίου 1983.  Άρθρο 2  Ο κανονισμός (ΕΟΚ) αριθ. 881/83 καταργείται.  Άρθρο 3  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 26 Απριλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 164 της 14. 6. 1982, σ. 22.  (3) ΕΕ αριθ. L 213 της 11. 8. 1975, σ. 5.  (4) ΕΕ αριθ. L 63 της 9. 3. 1983, σ. 10.  (5) ΕΕ αριθ. L 96 της 15. 4. 1983, σ. 42.  (6) ΕΕ αριθ. L 338 της 13. 12. 1980, σ. 1.